Yli pyykkivuorten: Uhman avuksi motivaatiotarrataulu - SISÄLTÄÄ ARVONNAN
Karkuun juoksemista, piiloutumista, vanhemman korvaa ärsyttävää naurua ja itkua ja tappelua. Tahtojen taistelua. Ymmärrettävää, mutta kaikki mehut vanhemmista imevää kasvua.
Välillä ahdistaa jo etukäteen, kun tietää, että puolen tunnin päästä pitäisi olla menossa viemään isompaa lasta harrastukseen, mutta sitä ennen pitäisi saada Aava käymään vessassa, vaihtamaan ballerina-asunsa sisävaatteisiin, pukemaan tai antamaan minun pukea ulkovaatteet päälleen ja saatava s-kirjaimen asennossa huutava tyttö autoon. Huoh.
Leikkien Motivaatiotarrataulu Kukkaset saatu blogin kautta.
Uhmaikäisen kanssa pärjääminen on suoraan verrannollinen omaan vireystasoon. Kun itse on hyväntuulinen, suhtautuu naama punaisena raivoavaan Pikku Myyhyn lempeän rakastavasti ja oikeita kasvatuskeinoja käyttäen. Hyvällä tuulella lapsen raivarit jopa naurattavat, kuten tässä tekstissäni. Kun taas itsellä on kiire, nälkä ja stressi, on raivoavan kakaran käyttäytyminen todellinen kirsikka päivän päällä.
Olemme yrittäneet vaikka mitä, että arki olisi helpompaa. Jokainen vanhempi tietää, että kehuminen, positiivinen asenne ja kannustaminen ovat avaimia menestykseen, mutta aina pelkkä sanat, syli ja silittäminen eivät riitä. Aika, rakkaus ja ulkoilu ovat avainsanoja, mutta niiden lisäksi voi kokeilla muutakin.
Motivaatiotarrataululla onnistumisen iloa
Otimme nyt testiin julisteen, jossa on kolme kukkaa. Jokaiseen kukkaan kirjoitimme yhden opeteltavan asian: reippaasti ja omatoimisesti vessaan menemisen, reippaan pukemisen ja lelujen siivoamisen. Jokaiseen kukkaan kirjoitimme ihan tavallisen, arkisen, mutta tavoiteltavan palkinnon, jonka hän saa, kun kukkaan on liimattu kaikki terälehdet. En halunnut kirjoittaa tavallisten asioiden oppimiseen palkinnoksi mitään särkänniemiä ja hoploppeja vaan ihan tavallisia asioita, jotka oikein tehtyinä ovat tavoiteltavia.
Aloitimme tarrataulun täyttämisen tänään, ja neiti hoiti sovitut hommat suitsaitsukkelaan. Katsotaan, miten käy jatkossa, mutta hyvältä näyttää aloitus!
Kukkien lisäksi saimme myös autotaulun, jollainen olisi ollut Henrikille samassa iässä kova sana! A2-kokoisessa julisteessa on kolme autoa, joihin kerätään onnistuneilla tehtävillä koristemaalaustarroja. Kumpaankin settiin kuuluu 45 tarraa.
Ilokseni kerron, että saan arpoa kahdelle lukijalleni Leikkien Motivaatiotarrataulu autot ja Leikkien Motivaatiotarrataulu kukkaset -paketin! Arvon yhdelle onnekkaalle autot ja kukkaset -paketin blogissani ja yhdelle onnekkaalle samanlaisen paketin blogin Instagramissa @ylipyykkivuortenblogi.
Kerro blogin kommenttikentässä, minkä asian toivoisit lapsesi oppivan motivaatiotarrataulun avulla, niin olet mukana arvonnassa. Osallistu myös Instagrammissa seuraamalla ja kertomalla, mikä asia olisi teillä jo kiva saada sujumaan.
Vastausaikaa on perjantaihin 1.4. klo 20 asti. Julkaisen arvonnan voittajat lauantaina 2.4.
Leikkien-lelukaupan nettisivuilla on esitelty tarrataulut näin:
Leikkien Motivaatiotarrataulussa on A2-kokoinen juliste, jossa on kuvattuna kolme kaunista kukkaa. Kukissa on 10, 15 ja 20 terälehteä. Terälehtien paikat ovat kuitenkin tyhjiä. Tavoitteena on saada erilaisia tehtäviä suorittamalla kaikkiin kukkiin ihanat tarraterälehdet. Settiin sisältyy 45 tarraa eli terälehdet kaikkiin kolmeen kukkaan. Julisteen yläosassa on myös tila lapsen omalle nimelle.
Sopikaa yhdessä lapsen kanssa tehtävä ja kirjoittakaa se valitsemanne kukan keskelle (esim. hampaiden pesu). Valitkaa kukka sen mukaan, kuinka monta kertaa tehtävä tulee suorittaa (10, 15 tai 20). Aina kun lapsi on tehnyt sovitun tehtävän, saa hän liimata kukkaan yhden terälehtitarran. Monelle lapselle tarra ja sen liimaaminen paikalleen on motivoivaa ja palkitsevaa, mutta halutessanne voitte sopia yhdessä myös palkinnosta, jonka lapsi saa, kun kukassa ovat kaikki terälehdet. Yhdessä sovitun palkinnon voi kirjata kukan keskelle tavoitteen perään.
Julisteessa on kolme kukkaa. Voitte kerätä tarroja vain yhteen kukkaan ja määritellä uuden tavoitteen toiseen kukkaan, kun edellinen tavoite on saavutettu. Erilaisia tavoitteita voi olla samanaikaisesti myös kaksi tai kolme, jolloin useampaan kukkaan kerätään terälehtiä samanaikaisesti. Lapsen kanssa voidaan sopia myös yhdestä isommasta tehtävästä, jota tavoitellaan kolmessa eri vaiheessa välitavoitteiden kautta. Hauska Leikkien Motivaatiotarrataulu sopii kaikenikäisille!
Postaus on toteutettu yhteistyössä Leikkien-lelukaupan kanssa.
Tunnisteet: autot , kukat , Leikkien , Leikkien.fi , lelukauppa , motivaatiotarrataulu , oppiminen , tarrat , uhma
marsipaani 29. maaliskuuta 2016 klo 22.53
Osallistun! Hampaiden pesuun tarvisi 3v. avuksi tällaisen.
ja kiitos blogistasi, aina hauskaa luettavaa 😊
Hanna / Yli pyykkivuorten, läpi lasikattojen 30. maaliskuuta 2016 klo 8.29
Oi, kiitos kehuista! Hampaiden pesu onkin kyllä välillä aikamoista taistelua, joten voisi hyvinkin olla apua tarrataulusta!
Laura 29. maaliskuuta 2016 klo 23.33
Haluaisin viisivuotiaan oppivan sen, että kitisemällä ja kiukuttelemalla ei saa tahtoaan läpi. Kauniistikin voi pyytää. Jokaisesta kauniista pyynnöstä yksi tarra :)
Hanna / Yli pyykkivuorten, läpi lasikattojen 30. maaliskuuta 2016 klo 8.30
Todella hyvä ja tärkeä oppi! Hyvä idea!
Maru Op 30. maaliskuuta 2016 klo 7.12
Meilläkin taitaisi tavoitteina olla pukeminen ja vessassa käynti.
Tiedät siis tunteen... ;)
Eveliina 30. maaliskuuta 2016 klo 8.46
Kuivaksi opettelu! Uhma romutti hienosti alkaneen pottailun, jos tämän avulla siitä tulisi lapselle taas positiivinen juttu.
Hanna / Yli pyykkivuorten, läpi lasikattojen 30. maaliskuuta 2016 klo 12.53
Ai että, tiedän, mistä puhut. Uskon, että olisi hyötyä!
RiinaKoo. 30. maaliskuuta 2016 klo 8.59
Meillä on kolme lasta, joten julisteessa riittäisi jokaiselle kohta. Pottailun tueksi 1,5 veelle, 4-veen kanssa harjoitellaan r eippautta pukemisessa ja 6-veen kanssa treenaamme kärsivällisyyttä.
Hei loistava idea! Tosiaan kaikille olisi oma kukka tai auto!
Anonyymi 30. maaliskuuta 2016 klo 11.18
Lelujen siivous.
Hanna / Yli pyykkivuorten, läpi lasikattojen 30. maaliskuuta 2016 klo 12.54
Sanopa, siinä sitä työtä riittää ihan isommillakin lapsilla... ja aikuisilla.
Noora Nenonen 30. maaliskuuta 2016 klo 12.08
Ei taida toimia vielä tuon 1,5 v:n kanssa, mutta myöhemmin olisi varmaan käyttöä minkä vaan asian opetteluun sen verran tahtovainen on ollut jo vauvana. :) Itse olisin tyytyväinen, jos oppisi tuohon hampaiden pesuun!
On ne muksut kyllä niin fiksuja, että eihän sitä tiedä, jos vaikka toimisikin. No, viimeistään puolen vuoden päästä!
Anonyymi 30. maaliskuuta 2016 klo 12.19
Tulevana kesänä olisi tavoitteena oppia potalle sekä pois unitutista. Auttaisikohan taulu siihen :)
-Mmiira-
Hanna / Yli pyykkivuorten, läpi lasikattojen 30. maaliskuuta 2016 klo 12.55
Ehkäpä! Me muuten luovuttiin Henrikin kanssa tutista 1,5-vuotiaana niin, että poika sai kauan toivomansa lelun (puhui jo ihan täysin lausein) ja ojensi kassalla myyjälle tuttinsa. Toimi!
Maissi 30. maaliskuuta 2016 klo 12.31
Viisivuotiaalla samanlainen Ei- vaihe, joten tarrataulua kaivataan. Mm. siirtymätilanteet tuottavat vaikeuksia varsinkin wc:ssä käynti. Siivous on myös inhokkihommia.
Hanna / Yli pyykkivuorten, läpi lasikattojen 30. maaliskuuta 2016 klo 12.56
Ai että, ihanaa vertaistukea kuulla, että teilläkin... :D
Anonyymi 30. maaliskuuta 2016 klo 13.24
Nelivuotias poikani on heittäytynyt pieneksi pukemisen suhteen, eli tähän olisi tarrataulukko paikallaan. Itse pukemisee, kun osaisi kyllä mut kun ei huvita. Pienen kuuloinen asia, mutta melkein joka-aamuinen tahtojen taistelu ja nuoremman lapsen auttaminen samalla, huh! :)
-nonnuska
Hanna / Yli pyykkivuorten, läpi lasikattojen 30. maaliskuuta 2016 klo 14.24
Tuttua, niin tuttua ;)
Anonyymi 30. maaliskuuta 2016 klo 13.43
Omatoiminen ulkovaatteiden paikalleen laitto :) mimmam at luukku
Joo, siinä on meilläkin opeteltavaa!
Unknown 30. maaliskuuta 2016 klo 13.46
Lelujen siivoaminen, yksinkertaisuudessaan. ��
Kyllä, sen kun lapset oppisivat niin voi ihanuutta!
Anonyymi 30. maaliskuuta 2016 klo 14.49
Vaikea valita yhtä yksittäisiä asiaan, jonka oppimiseen tuota hyödyntäisin! Mutta käsienpesu esim tulee mieleen:) -inema
Hanna / Yli pyykkivuorten, läpi lasikattojen 30. maaliskuuta 2016 klo 17.48
Tärkeä taito, joka niin helposti unohtuu!
Nea- Kädenjälkiä Sydämessä 30. maaliskuuta 2016 klo 15.01
Täällä on kans sellasia uhma raivareita saava muikkeli ettei mitään järkeä. Toinen on sitten se kun ei vaan kiinnosta ja maataan ketarat ojossa lattialla ja kieltäydytään pukemasta. Meiän tauluun tulisi siis reippaasti pukeminen ja lelujen kerääminen ainakin! :D nede93@windowslive.com
Kuulostaa ihanalta :D :D
sikurina 30. maaliskuuta 2016 klo 19.20
Mukana! Meillä on pottatreenit menossa ja siihen voisi saada lisämotivaatiota tarrataululla.
Hanna / Yli pyykkivuorten, läpi lasikattojen 31. maaliskuuta 2016 klo 7.11
Joo uskon, että innostaisi kukkien tai autojen täyttäminen :)
Anonyymi 30. maaliskuuta 2016 klo 20.17
Lapset 3 ja 5 v., joten oisihan noita harjoiteltavia asioita kaikenlaisia. Esimerkkeinä nyt vaikka nätisti kaupassa oleminen ja vaikka se ikuinen siivous/lelujen kerääminen...
Hanna / Yli pyykkivuorten, läpi lasikattojen 31. maaliskuuta 2016 klo 7.13
Tiedän tunteen! Meillä Matildalla ja Henrikillä on 2,5 vuotta ikäeroa, joten vasta meilläkin oli 3- ja 5-vuotiaat lapset. Ihanaa ja aikamoista hulinaa :D
Anonyymi 30. maaliskuuta 2016 klo 22.06
Hampaiden pesu :)
Tärkeä taio oppia lapsena hyvin! :)
MJ 31. maaliskuuta 2016 klo 12.54
Meidän neiti on turhan pieni vielä näihin. Mutta ajattelin pottailuun ottaa jossain vaiheessa jonkin vastaavan systeemin käyttöön. Nyt vasta testailee potalla istumista ylipäätään.
-serkkuplikka ja pikku T
Hanna / Yli pyykkivuorten, läpi lasikattojen 31. maaliskuuta 2016 klo 20.57
Äkkiä ne pienetkin kasvaa. Mutta kiire ei ole. Mukana kuitenkin arvonnassa :)
Anonyymi 31. maaliskuuta 2016 klo 16.48
Hampaiden pesuun tarvittais motivaattoria!
Se on kyllä pienistä niin kurjaa :( mutta pakko vain oppia, että pakko tehdä.
Hanna 1. huhtikuuta 2016 klo 9.01
5v poika lelujen siivoamiseen...
2v tyttö pottailuun, potalla istumiseen
Anonyymi 1. huhtikuuta 2016 klo 14.12
Kaksivuotias demonilapsi tarvitsisi tuota vähän kaikkeen. Nukkumiseen, syömiseen, pikkuveljen jättämiseen lyömättä... Tarpeita löytyy kyllä.
Veera | Oranssia 2. huhtikuuta 2016 klo 20.13
Oh, tämä oli mennyt multa ihan ohi. Onpas kiva idea!! Erityisesti mun mieltä lämmittivät nuo teidän palkinnot! :) Jonkin samantapaisen voisinkin kehitellä myös meille, jos vaikka sillä tulisi motivaatiota pottajuttuihin tai vaatteiden pukemiseen. Itse asiassa tuollainen motivaatiotaulu olisi tarpeen myös äidille - ehkä sen avulla oppisin laittamaan tavarat itsekin paikoilleen tai olemaan ärähtämättä niin herkästi lapsille.
Hanna / Yli pyykkivuorten, läpi lasikattojen 2. huhtikuuta 2016 klo 23.49
Haha, äidille ehdottomasti! Harmi, että et huomannut. Kurkista Leikkienin verkkosivuilta noita tauluja.
Ja kiitos! Halusin laittaa järkipalkkiot enkä mitään uimahallireissua, mikä on sitten pakko toteuttaa juuri sinä kiireisenä iltana, kun tarrataulu täyttyy...